text: Drenge finder håndgranat i frikvarteret 
  29 marts 2011 kl. 08.44
  To teenagere fra Fredericia finder en gammel håndgranat på Østerstrand i Fredericia.
  To drenge fra 9. klasse på Fredericia Friskole fandt mandag en gammel håndgranat på Østerstrand i Fredericia, da de var ude at gå i et frikvarter.
  De to skoleelever tog granaten med tilbage til skolen, skriver Fredericia Dagblad.
  Deres lærere ringede til politiet, som tilkaldte bomberyddere fra Skive Kaserne.
  De tog håndgranaten med ud på det nærliggende militære øvelsesareal Hyby Fælled, hvor granaten blev sprængt.
  